Σίλβια (όνομα)

Σίλβια ή Σύλβια [sílvia] (γενική: της Σίλβιας/Σύλβιας), ελληνικό γυναικείο κύριο όνομα (βαφτιστικό όνομα).

 Ετυμολογία του ονόματος 
Το όνομα Σίλβια, από το μεταγενέστερο αγιωνυμικό Σιλβία (λατινικά Silvia, αρσενικό Σίλβιος), προέρχεται από το  λατινικό silvia «αυτή που κατοικεί στα δάση», το οποίο ετυμολογείται από το λατινικό silva «δάσος δρυμός».«Sylvia», Online Etymology Dictionary . Γι' αυτόν τον λόγο η ορθή γραφή της λέξης είναι με i/ι και όχι με y/υ.Το y/υ στο όνομα Sylvia / Σύλβια προέκυψε από λανθασμένο συσχετισμό του λατινικού silva με το αρχαιοελληνικό ὕλη «δάσος».«sylvan (adj.)», Online Etymology Dictionary . Σύμφωνα με τον Μπαμπινιώτη, οι επιχειρηθείσες συνδέσεις του αρχαιοελληνικού ὕλη «δάσος» με το λατινικό silva «δρυμός, δάσος, ξυλεία» δεν έχουν επιστημονική βάση.Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση, ανατύπωση, 2005, λ. «ύλη». Στη ρωμαϊκή μυθολογία, η Ρέα Σίλβια (λατινικά: Rhea Silvia) ήταν η μητέρα των ιδρυτών της Ρώμης Ρωμύλου και Ρέμου. Η Ρέα είχε το προσωνύμιο Σίλβια, καθώς ήταν απόγονος του εγγονού του Αινεία, του Σίλβιου, ο οποίος, σύμφωνα με τον Τίτο Λίβιο (Ab urbe condita 1.3.6), ονομάστηκε έτσι επειδή έτυχε να γεννηθεί στο δάσος (silva).    

Από το λατινικό silva παράγονται επίσης και τα ονόματα Σίλβεστρος, Σιλβανός ή Σιλουανός / Σιλβάνα, Σιλβέριος.

 Ονομαστική εορτή 
Στις 4 Νοεμβρίου«Santa Silvia Madre di S. Gregorio Magno», Santi e Beati. στη Καθολική Εκκλησία και στις 15 Δεκεμβρίου στην Ορθόδοξη Εκκλησία, εορτάζεται η μνήμη της Αγίας Σύλβιας, μητέρας του πάπα της Ρώμης Γρηγορίου του Διαλόγου.Νικηφόρος Βιδάλης, Τ’ αδέλφια μας οι άγιοι, Γραφείο καλού τύπου, Αθήνα 1990, σ. 226. Στις 15 Μαρτίου τιμάται από την Καθολική Εκκλησία και η μνήμη της Οσίας Σύλβιας (4ος αι.), αδελφής του Φλάβιου Ρουφίνου, ύπαρχου του αυτοκράτορα Θεοδοσίου Α΄.Νικηφόρος Βιδάλης, ό.π., σ. 551. (Στον Παλλάδιο της Γαλατίας αναφέρεται ως ΣιλβανίαThe Lausiac History of Palladius (Historia Lausiaca).). Άλλες ημερομηνίες που συναντάται να γιορτάζει σε άλλες χώρες είναι 5 Νοεμβρίου και 11 Μαρτίου.«Silvia», Santi e Beati.

 Αντρικός τύπος του ονόματος Σίλβια 
 Σίλβιος ή Σύλβιος.

 Διάδοση του ονόματος Σίλβια 
Όνομα της μητέρας του πάπα της Ρώμης Γρηγορίου του Διαλόγου«Γρηγορίου Ρώμης του Διαλόγου», Αγίου Νικοδήμου Αγιορείτου Συναξαριστής των δώδεκα μηνών του ενιαυτού , Εκδόσεις Δόμος, Αθήνα 2005. (6ος αι.) ήταν όνομα αρκετά κοινό στην Ιταλία τον Μεσαίωνα, ενώ στη Βρετανία θεωρείται ότι το εισήγαγε ο Σαίξπηρ, δίνοντας το όνομα Σίλβια σε έναν από τους χαρακτήρες του έργου του Οι δύο άρχοντες της Βερόνας (The Two Gentlemen of Verona, 1594).

Το όνομα είναι σήμερα αρκετά διαδεδομένο στον ελληνόφωνο χώρο. Ενδεικτικά, σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό Σίλβια / Σύλβια παρουσιάζεται ως το 333ο πιο συχνό όνομα (229ο ανάμεσα στα γυναικεία).Χάρης Φουνταλής, «Ελληνικά ονόματα (και ολίγη από στατιστική)» . Επίσης στον ελληνόφωνο κόσμο πολύ συχνά το όνομα Σίλβια, λόγω της αγγλικής λέξης silver, συνδέεται με τα ελληνικά βαφτιστικά ονόματα Αργυρώ και Ασημίνα. 

 Τύποι του ονόματος 
 Σίλβια, ο μεταγενέστερος τύπος.
 Σύλβια.
 Σύλβα.
 Σιλβί ή Συλβί (άκλιτο), Σιλβή ή Συλβή (κλιτό), με επίδραση από το γαλλικό τύπο του ονόματος Sylvie.
 Αργυρώ ή Ασιμίνα 

 Το όνομα σε άλλες γλώσσες 
 αγγλικά: Silvia, Sylvia, Sylvie.Patrick Hanks και Flavia Hodges, A Concise Dictionary of First Names, Oxford Univesity Press, αναθεωρημένη έκδοση, 1997, ISBN 0-19-860094-1, σ. 228.
 γερμανικά: Silvia, Silva· Silvelin, Sylvelin. Silvetta, Silvette. Silvina.Rosa και Volker Kohlheim, Duden Lexikon der Vornamen, Duden Verlag, τρίτη έκδοση, 1998, ISBN 3-411-04943-X, σσ. 228–229.
 γαλλικά: Sylvie.
 ιταλικά: Silvia και Sỳlvia, Silva, Sylva, Sélva, Silvina, Selvina, Silviàna· υποκοριστικό Silvi.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 333.
 ισπανικά: Silvia, καταλανικά: Sílvia, βασκικά: Silbe. ισπανικά, καταλανικά: Silvina, βασκικά: Silbiñe.Josep M. Albaigès i Olivart, Diccionari dels noms de noi, Persona femenins, Edicions 62, Βαρκελώνη 1995, ISBN 84-297-3991-2, σ. 181.

 Πρόσωπα 
 Σίλβια ή Σύλβια 
 Οσία Σύλβια (6ος αι.), μητέρα του πάπα της Ρώμης Γρηγορίου του Διαλόγου.«Γρηγορίου Ρώμης του Διαλόγου», Αγίου Νικοδήμου Αγιορείτου , ό.π.
 Σύλβια Πλαθ (1932–1963), Αμερικανίδα ποιήτρια.
 Σίλβια της Σουηδίας (1943), σύζυγος του Σουηδού βασιλιά Καρόλου ΙΣΤ΄ Γουσταύου.
 Σύλβια Κρίστελ (Sylvia Kristel, 1952–2012), Ολλανδή ηθοποιός, γνωστή από τον πρωταγωνιστικό της ρόλο στις ταινίες Εμμανουέλα.
 Σιλβί ή Συλβί 
 Σιλβί Βαρτάν (Sylvie Vartan, 1944), Γαλλίδα τραγουδίστρια βουλγαρικής καταγωγής.
 Σίλβα ή Σύλβα 
 Σύλβα Ακρίτα (1928), πρώην υπουργός, σύζυγος του Λουκή Ακρίτα.
 Χριστίνα Σύλβα (1936–1994), πραγματικό όνομα Σύλβα Πουλοπούλου, ηθοποιός του κινηματογράφου και θιασάρχις.
 Σύλβα Κοσίνα (1933–1994), ηθοποιός του ιταλικού κινηματογράφου.

 Δείτε επίσης 
 Ρέα Σίλβια (λατινικά: Rhea Silvia), μητέρα των ιδρυτών της Ρώμης Ρωμύλου και Ρέμου.
 Nissan Silvia, σπορ κουπέ της Nissan, πρωτοκυκλοφόρησε το Σεπτέμβριο του 1964.
 Συλβία, οικογένεια ωδικών πτηνών.«συλβία, κομπογιάννης, κουφαηδόνι».

 Εξωτερικοί σύνδεσμοι 

 Παραπομπές 

Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης